alexandrainst/scandi-wiki huggingface dataset:
Rubin Langmo

Rubin Langmo også kjent under dekknavnet Ruben Larsen (født 9. mars 1920 i Telemark, død 24. januar 1981 i Oslo) var en norsk motstandsmann som gjorde tjeneste i Kompani Linge under andre verdenskrig. Han ble tildelt Krigskorset med sverd, Norges fremste utmerkelse.

Andre verdenskrig 
Etter at Tyskland angrep Norge 9. april 1940 tjenestegjorde Langmo som militærpoliti i Valdres. Etter at kampen mot okkupantene var oppgitt i Sør-Norge forlot han Norge om bord på MK «Nyo» som gikk ut fra Ålesund den 30. mai 1940. MK «Nyo» gikk til Baltasound på Shetland.

I Storbritannia gikk han inn i de norske styrkene for å fortsette kampen mot okkupantene. Han ble etter hvert med i Norwegian Independent Company No. 1, senere kjent som Kompani Linge. Langmo var blant de første nordmenn som ble rekruttert til Special Operations Executive og fikk opplæring i etterretning og sabotasje.

Allerede i juni 1940 var Langmo tilbake i Norge, der han deltok i en sprengningsaksjon mot rørgaten til Bjølvefossen kraftverk i Hardanger. Aksjonen mot kraftanlegget i Ålvik 17. juni 1940 regnes som den første sabotasjeaksjon mot industrianlegg i Norge under okkupasjonen.

I romjulen 1941 deltok han i Måløyraidet, der han tjenestegjorde som kaptein Martin Linges assistent. Langmos innsats ble særlig lagt merke til av det britiske Special Operations Executive, som også utarbeidet innstilling om dekorering. I statsråd 19. juni 1942 ble sersjant Langmo tildelt Krigskorset med sverd «For fremragende tapperhet under raidet på Måløy 27. desember 1941.»

Langmo deltok i august 1942 i Diepperaidet, den allierte landgangsaksjonen ved Dieppe i Nord-Frankrike. Han ble senere på høsten 1942 sendt til østlandsområdet for å støtte oppbygningen av Milorg (Operasjon Bittern). Mot slutten av krigen var Langmo i Nord-Norge, der han fungerte som oversetter og assistent for den allierte overkommandoen.

Etter verdenskrigen 
Etter krigen arbeidet Langmo flere år i utlandet, blant annet i Sør-Amerika, Karibia og Frankrike. Han seilte også i utenriksfart. Da han i 1963 vendte tilbake til Norge, ble han fengselsbetjent. Langmo var i mange år ved Oslo kretsfengsel.

Langmos krigsopplevelser fortelles i boken Operasjon Norge, som ble utgitt i 1981. På grunn av samarbeidet med Martin Linge og deltagelsen i Måløyraidet, der Linge falt, omtales Langmo også i forfatteren Espen Haavardsholms bok Martin Linge – min morfar. Familieroman med fotografier (utgitt 1993).

Utmerkelser 
 
I tillegg til Krigskorset med sverd ble Langmo også tildelt Deltagermedaljen med rosett og Haakon VIIs 70-årsmedalje.

Biografi 
 Oddmund Berg: Operasjon Norge. Rubin Langmos krigsopplevelser 1940–45, Oslo: Tiden, 1981, ISBN 82-10-02111-7, ISBN 82-10-02112-5. Fulltekstutgave fra Nasjonalbiblioteket

Referanser 

Personer fra englandsfarten 1940–1945
Medlemmer av Kompani Linge
Krigskorset
Deltagermedaljen
Haakon VIIs 70-årsmedalje
Nordmenn fra andre verdenskrig
Provinsen Sachsen

Provinsen Sachsen var en provins i kongedømmet Preussen og Fristaten Preussen som eksisterte fra 1816 til 1945. Provinsen grenset i vest til kongedømmet Hannover (fra 1866: Provinsen Hannover) og Hertugdømmet Braunschweig, i sørvest til kurfyrstedømmet Hessen-Kassel (fra 1866: provinsen Hessen-Nassau), i sør til de ti (og senere åtte) statene i Thüringen, i sørøst til kongeriket Sachsen og i øst til den prøyssiske provinsen Brandenburg.

Provinsen kom også til å bestå av deler av hertugdømmet Anhalt. Provinshovedstaden var Magdeburg. Dagens tyske delstat Sachsen-Anhalt, med unntak av Dessau, og den nordlige delen av Thüringen (inkludert Erfurt) tilsvarer i grove trekk den historiske provinsen Sachsen.

Inndeling av forvaltningen

Regierungsbezirk Magdeburg

Regierungsbezirk Merseburg

Regierungsbezirk Erfurt

Politikk

Overpresidenter 
1816–1821: Friedrich von Bülow
1821/24–1825: Friedrich von Motz
1825–1837: Wilhelm Anton von Klewiz
1837–1840: Anton zu Stolberg-Wernigerode
1841–1844: Eduard Heinrich von Flottwell
1844–1845: Wilhelm von Wedell
1845–1850: Gustav von Bonin
1850–1872: Hartmann von Witzleben
1873–1881: Robert von Patow
1881–1890: Arthur von Wolff
1890–1897: Albert von Pommer Esche
1898–1906: Karl Heinrich von Boetticher
1906–1908: Kurt von Wilmowsky
1908–1917: Wilhelm von Hegel
1917–1919: Rudolf von der Schulenburg
1920–1927: Otto Hörsing (SPD)
1927–1930: Heinrich Waentig (SPD)
1930–1932: Carl Falck (DDP)
1933–1933: Friedrich von Velsen (DNVP)   
1933–1933: Kurt Melcher (DVP)
1933–1944: Curt von Ulrich (NSDAP)
1944–1945: oppdelt i Provins Magdeburg og Provins Halle-Merseburg
 Provinz Magdeburg: Rudolf Jordan (NSDAP)
 Provinz Halle-Merseburg: Joachim Albrecht Eggeling (NSDAP)
1945: Erhard Hübener (LDPD)

Landeshauptmann 
1876–1900: Wilko Graf von Wintzingerode
1908–1921: Kurt von Wilmowsky
1921–?: Rudolf Oeser, DDP
1924–1933: Erhard Hübener, DDP
1933–1945: Kurt Otto, NSDAP

 
Sachsen-Anhalts historie
Sachsens historie
Bosetninger etablert i 1816
Stater og territorier opphørt i 1945
Thomas Connelly

Thomas Francis Connelly (født 25. oktober 1909 i Saint Paul i Minnesota, død 25. mai 1996) var en amerikansk gymnast og OL-bronsevinner, samt viseadmiral i den amerikanske marinen.

Han deltok i Sommer-OL 1932 hvor han tok bronse i grenen tauklatring. Dette var forøvrig siste gang tauklatring var olympisk øvelse, etter å ha stått på programmet siden starten i 1896. USA vant alle tre medaljer i denne øvelsen; Raymond Bass tok gull og William Galbraith sølv.

Connelly begynte sin utdanning ved UCLA, men fikk i 1932 en plass på United States Naval Academy. Han jobbet blant annet som testpilot, og fikk flere utmerkelser i sin karriere, blant annet Distinguished Flying Cross (USA) og Air Medal med gullstjerner. Han jobbet seg opp til graden viseadmiral, og sluttet i marinen i 1971.

Han døde av pulsåresvulst i aorta.

Referanser

Eksterne lenker 
 
 Biografi og verker på Naval History & Heritage Command

Admiraler fra USA
Turnere fra USA
Testflyvere
Medaljevinnere under Sommer-OL 1932
Deltakere for USA under Sommer-OL 1932
Gymnaster under Sommer-OL 1932
Personer fra Saint Paul
Fødsler i 1909
Dødsfall i 1996
Olympiske medaljevinnere i gymnastikk
Stine Nilsen

Stine Olin Nilsen Reiakvam (født 11. januar 1975) er en norsk countrymusiker og sanger. Hun er best kjent som deltaker i NRK-programmet Lyden av lørdag (NRK høsten 2007) og Det store korslaget (TV 2 vinteren 2010). Hun opptrer som regel med sitt eget Stine Nilsen Band, enten som trio eller med fullt band. Stine jobber for tiden i Maksofon studio i Ålesund og 16. januar 2012 kom hennes debutalbum med norske tekster.

Stine Nilsen Band 
 Stine Nilsen – vokalist, gitar 
 Øystein Opsvik – keyboard 
 Asbjørn Brubakk – gitar

Diskografi

Album 
 Kom bort og slå deg ned (2012)

Singler 
 Kom bort og slå deg ned (Radiosingle) (2010)

Eksterne lenker 
 
 Maksofon

Norske countrymusikere
Norske sangere
Fødsler i 1975
Jernbane i Aserbajdsjan



Jernbanen i Aserbajdsjan utgjør i alt 2 932 km, men av denne lengden er det kun 2 117 km som er brukbart og 815 km som er dobbeltsporet. Godstransporten på jernbanen i Aserbajdsjan har tapt store markedsandeler i de senere årene, og fraktet kun 18 % av landets samlede gods i 2003 sammenlignet med 21 % i 1999. Store deler av jernbanesporene og det rullende materiellet har behov for reparasjon eller utskifting. Av den samlede, brukbare lengden er 60 % eller 1 272 km elektrifisert. Omkring 60 % av jernbanens lengde eller 1 126 km er utstyrt med helautomatiske blokker og 479 km har sentraliserte togledere. Jernbanenettverket har 176 stasjoner. To av disse, Bilajari og Shirvan er fullstendig automatiserte, mens tolv stasjoner har bæremekanismer og -maskiner for containere. Tre stasjoner – Keshle, Ganja og Khirdalan er i stand til å håndtere ekstra høye og tunge containere. 

Den 7. februar 2007 ble en avtale om en fremtidig bane mellom Kars, Tbilisi og Baku (Kars-Tbilisi-Baku-jernbanen) undertegnet. Den 12. september samme år kunngjorde Musa Panahov, nestleder i det nasjonale samferdselsdepartementet, at byggingen av strekningen ville begynne i oktober. Utbyggingskostnadene er beregnet til 200 millioner amerikanske dollar, og av dette beløpet kommer 50 millioner dollar fra Aserbajdsjans statlige oljefond (State Oil Fund of Azerbaijan, SOFAZ). Den spektakulære feiringen var ventet å finne sted i Tyrkia 10. oktober 2007, og de første skinnene ville bli lagt ned i løpet av mars eller april 2008.

Jernbanenettet 

Samlet lengde: 2 932 km (for vanlig passasjer- og godstransport, inkluderer ikke industribaner)
 Bredspor (1 520 mm): 2 122 km (per 2006)
 Elektrifisert: 1 278 km (per 2006)
 Landets rangering på verdensbasis etter samlet lengde: 57 

Det er kun hovedstaden Baku som har et tunnelbanesystem: Baku Metro.

Jernbaneforbindelser til naboland 
Aserbajdsjan har jernbaneforbindelser til følgende land:
 Samme sporvidde – 1 520 mm
  Russland 
  Armenia – stengt av politiske årsaker 
  Georgia – har også ny normalsporet (1 435 mm) forbindelse til Tyrkia under bygging
 Sporbrudd – 1 520 mm / 1 435 mm 
  Iran – forbindelse bare fra enklaven Nakhitsjevan
  Tyrkia – ingen forbindelse

Referanser

Eksterne lenker 
 
  Azerbaijan State Railway 
  Mer om den aserbajdsjanske jernbanen
King Creole (album)

King Creole er et musikkalbum av Elvis Presley, utgitt i 1958. Albumet inneholder sangene fra filmen med samme navn.

Sporliste

Side 1
 «King Creole» 2:16
 «As Long as I Have You» 1:50
 «Hard Headed Woman» 1:53
 «Trouble» 2:16
 «Dixieland Rock» 1:46

Side 2
 «Don't Ask Me Why» 2:06
 «Lover Doll» 2:09
 Crawfish 1:38
 «Young Dreams» 2:23
 «Steadfast Loyal and True» 1:15
 «New Orleans» 1:58

1997 og 2005 bonusspor
 «King Creole» 2:04 (alternativ versjon)
 «As Long as I Have You» 1:24 (filmversjonen)
 «Danny» 1:51
 «Lover Doll» 2:09 (udubbet versjon)
 «Steadfast Loyal and True» 1:15 (filmversjonen)
 «As Long as I Have You» 1:24 (filmversjonen)
 «King Creole» 2:04 (alternativt opptak)

Medvirkende
 Elvis Presley – vokalist, gitar
 Scotty Moore – gitar 
 Tiny Timbrell – gitar
 Neal Matthews jr. – bassgitar
 Dudley Brooks – piano
 Bill Black – bass
 D. J. Fontana – trommer
 Bernie Mattinson – trommer
 The Jordanaires – vokal
 Kitty White – vokal på Crawfish 
 Gordon Stoker – bongotrommer
 Hoyt Hawkins – symbaler
 Ray Siegel – basstuba 
 Mahlon Clark – klarinett
 John Ed Buckner – trompet 
 Justin Gordon – saksofon 
 Elmer Schneider – trombone 
 Warren Smith – trombone 

Elvis Presley-album
Filmmusikk
Musikkalbum fra 1958
Musikkalbum fra 1997
Musikkalbum fra 2005
For LP Fans Only

For LP Fans Only er et samlealbum av Elvis Presley, utgitt i 1959.

Sporliste

Side 1
«That's All Right» – 1:55
«Lawdy Miss Clawdy» – 2:08
«Mystery Train» – 2:24
«Playing for Keeps» – 2:50
«Poor Boy» – 2:13

Side 2
«My Baby Left Me» – 2:12
«I Was The One» – 2:34
«Shake, Rattle & Roll» – 2:37
«I'm Left, You're Right, She's Gone» – 2:36
«You're a Heartbreaker» – 2:12

Medvirket

 Elvis Presley – vokalist, gitar
 Scotty Moore – gitar
 Chet Atkins – gitar 
 Floyd Cramer – piano 
 Shorty Long – piano
 Gordon Stoker – piano, vokal
 Bill Black – bass 
 D. J. Fontana – trommer
 Jimmie Lott – trommer
 Johnny Bernero – trommer
 The Jordanaires – vokal
 Ben Speer – vokal 
 Brock Speer – vokal

Eksterne lenker   
 

Samlealbum fra 1959
Elvis Presley-album
Seth Wescott

Seth Benjamin Wescott (født 28. juni 1976 i Durham i Nord-Carolina) er en amerikansk snøbrettkjører som deltok i de olympiske vinterlekene 2006 i Torino og 2010 i Vancouver.

Wescott ble olympisk mester under vinter-OL 2006 i Torino, han vant konkurransen i snowboardcross foran Radoslav Zidek og Paul-Henri Delerue. Fire år senere, under vinter-OL 2010 i Vancouver vant han sin andre olympiske tittel.

OL-medaljer 
 2006  Torino -  Gull i snowboardcross, menn  USA 
 2010  Vancouver -  Gull i snowboardcross, menn  USA

Referanser

Eksterne lenker 
 
  Offisiell hjemmeside
  Seth Wescott på Go211.com Seth Wescott's blogg, bilder og videoer.
  Profil på Skiing.TeamUSA.org
  Profil på US Snowboarding.com
  Profil på ESPN.go.com
  Profil på Universal Sports.com
  Noen resultater på The-Sports.org

Snøbrettkjørere fra USA
Olympiske mestere for USA
Medaljevinnere under Vinter-OL 2006
Deltakere for USA under Vinter-OL 2006
Snøbrettkjørere under Vinter-OL 2006
Medaljevinnere under Vinter-OL 2010
Deltakere for USA under Vinter-OL 2010
Snøbrettkjørere under Vinter-OL 2010
Deltagere fra USA i X Games‎
Olympiske medaljevinnere i snøbrett
personer fra Durham i Nord-Carolina
Mauro Fiore

Mauro Fiore (født 1964 i Marzi i Italia) er en italiensk-amerikansk filmfotograf.

Biografi 
Mauro Fiore ble født i Italia, før familien emigrerte til USA i 1971. Han studerte ved Columbia College i Chicago og gikk ut med en BA i 1987. Etter studiene jobbet Fiore i Europa, før han slo følge med studiekompisen Janusz Kamiński til Hollywood. Mens Kamiński jobbet seg opp som sjefsfotograf, jobbet Fiore for han som gaffer og lyssetter. I 1993 ble Kamiński sjefsfotografen til Steven Spielberg, og Fiore fulgte med som ansvarlig lyssetter og andre-kameramann. Fiore jobbet også under John Schwartzman på Michael Bay-filmene The Rock og Armageddon.

Siden 1995 jobbet han også som sjefsfotograf, men i hovedsak på mindre filmer, før han fikk sitt gjennombrudd i 2000 med Janusz Kamińskis regidebut, Lost Souls. Etter dette har han jobbet med bl.a. Michael Bay (igjen), Renny Harlin og Joe Carnahan. 

Fra oktober 2007 til februar 2008 jobbet Fiore på James Camerons Avatar. Fiores arbeid utgjorde 30% av den ferdige filmen. Han vant Oscar for beste kinematografi for arbeidet.

Utvalgt filmografi 
 2000: Lost Souls – Regi: Janusz Kamiński
 2000: Get Carter – Regi: Stephen T. Kay
 2001: Driven – Regi: Renny Harlin
 2001: The Center of the World – Regi: Wayne Wang
 2001: Training Day – Regi: Antoine Fuqua
 2003: Tears of the Sun – Regi: Antoine Fuqua
 2005: The Island – Regi: Michael Bay
 2006: Smokin’ Aces – Regi: Joe Carnahan
 2007: The Kingdom – Regi: Peter Berg
 2009: Avatar – Regi: James Cameron

Referanser

Eksterne lenker 
 
 Mauro Fiore bei cinematographers.nl

Filmfotografer
Oscar-vinnere (kinematografi)
Personer fra USA av italiensk opphav
Fødsler i 1964
Sandnes Turnforening

Sandnes Turnforening er den største turnforeningen i Sandnes kommune.

Historie
Turnforeningen ble stiftet 3. desember 1890 av Ingebret Mossige, Reiar Kluge, J. Sørbø, O. Anfindsen og O. J. Ikdal.

Formål
Turnforeningens formål er å drive idrett organisert i Norges idrettsforbund og olympiske og paralympiske komité (NIF).
Arbeidet skal preges av frivillighet, demokrati, lojalitet og likeverd. All foreningens aktivitet skal bygges på grunnverdier som idrettsglede. Helse og ærlighet.

Konkurransegrener
Sandnes Turnforening konkurrerer i flere grener i Norges Gymnastikk- og Turnforbund sin regi. Blant annet Turn menn, Turn kvinner og troppsgymnastikk. Foreningen har hevdet seg i norgestoppen i alle grenene.

Innen turn har Sandnes Turnforening bl.a hatt OL vinner Nils Voss som var med på å skaffe gullmedalje til Norge i Olympiaden i Stockholm i 1912.

Turnhallen
Det første treningslokale til Sandnes Turnforening var Sandnes Forsamlingslokale. Dette ble leid frem til 1912 da Sandnes Turnforening fikk lokalet i gave fra kommunen. Bygget ble da omdøpt til "Turnhallen". I 1956 ble Sandnes kommune interessert i Turnhallen som lå i Langgaten 78 og 80 på grunn av gateregulering. De inngikk da en avtale med Sandnes Turnforening der den Langgaten 78 og 80 ble byttet mot tomten Langgaten 91 samt 200 000. I 1959 startet byggingen av den nye turnhallen, og 11. juni 1960 åpnet turnveteranen Martin O. Anfindsen den nye Turnhallen. 

I september 2010 flyttet Sandnes Turnforening inn i ny turnhall i Vågen i Sandnes. Denne ligger i forbindelse med Vågen videregående skole og er spesielt tilrettelagt for turn.

Kilder

Turnforenings hjemmeside
Sandnes Turnforening 1890-1990 100 år.

Idrettslag i Sandnes
Turnforeninger i Norge
Idrettslag etablert i 1890
Sport i Norge i 1890
Frank Znort Quartet

Frank Znort Quartet (FZQ) er et jazz/punk-storband fra Oslo. De er kjent for å ha holdt konsert hver søndag siden starten i 1998. 

De begynte å holde søndagskonserter på St. Hallvards bistro i Gamlebyen, men flyttet etter hvert konsertene til Grønlandshagen. Midt på 2000-tallet spilte de en kort periode på Café Con Bar. Siden 2007 har de hatt sine opptredener på BLÅ. Da konsertsteder var pålagt stengt for publikum under Koronapandemien ble konsertene fortsatt gjennomført hver søndag og direkte-strømmet på internett. 

FZQ har aldri vært en kvartett og består i dag av 18 faste musikere og et stadig økende antall gjesteartister. 

Det er blitt laget to filmer om og med bandet. I 2005 kom dokumentaren Tamburinmannen, regissert av Kari Anne Moe, om FZQs tamburinspiller og sanger Willy Shanty, hans reise tilbake til fødelandet Uganda og hans mor. I 2007 kom Gunnar Knutsens dokumentarfilm Folkefor som tar for seg hele historien bak FZQ.

FZQ har gitt ut tre studioalbum, det siste "Perler Fra Svin", et dobbeltalbum, er innspilt i Abbey Road Studios. 
På hver konsert lodder de også ut tre eksemplarer av foregående søndags konsertopptak (ca. 500 fullverdige CD album er utgitt pr. 16. februar 2014). 
Bandet har i gjennomsnitt 30 000 tilskuere pr. år fordelt på 52 søndager.

Diskografi/Studioalbum
 «Perler Fra Svin»  (album, Frank Znort Records 2012 / Nordic Records)
 «Kjönsliga Kalsonger» (album, Znort Records 2007)
 «Frank Znort Quartet» (album, Znort Records 2002)

Turnéer 
FZQ har i alle sine aktive år søkt å gjennomføre turnéer/turer til uvanlige destinasjoner. Omsetningen har i alle år blitt satt til å finansiere dette, fremfor å lønne medlemmer.

 1999: Tenerife
 2001: Cuba
 2003: Gambia
 2004: England, nærmere bestemt Northamptonshire
 2005: Uganda
 2008: Jamaica
 2008: Tanzania - Zanzibar International Film Festival
 2009: Spania
 2009: Tanzania
 2010: Tyskland
 2012: Uganda
 2015: Japan
 2016: Ungarn
 2017: Kapp Verde

Referanser

Eksterne lenker
 Frank Znort Quartets hjemmeside
 Folkefor – en brun film om Frank Znort Quartet
 Frank Znort Quartet synger Grønlandsvisa
 Frank Znort Quartet på YouTube

Norske musikkgrupper
Robert Richardson

Robert Bridge Richardson (ASC), (født 27. august 1955) er en amerikansk Oscarvinnende filmfotograf. Oscarprisene er vunnet for filmene JFK, The Aviator, og Hugo Cabret, og han samarbeider ofte med Oliver Stone og Martin Scorsese.

Richardson ble født i Hyannis i Massachusetts. Han ble uteksaminert fra Rhode Island School of Design med en BFA i Film/Animasjon/Video, og mottok en MFA fra AFI Conservatory. Richardson jobbet som kameraoperatør og 2nd unit fotograf på filmer som Alex Cox' Repo Man, Dorian Walkers Making the Grade og Wes Cravens A Nightmare on Elm Street. Han jobbet også som kameramann på TV-dokumentarer og dokudramaer. Mens han filmet The Front Line: El Salvador møtte han Oliver Stone, som ansatte han til å "skyte" Salvador (1986), Stones første store regijobb.

Richardson fortsatte å jobbe med Stone, på filmer som Platoon (som ga Richardson hans første Oscar-nominasjon), Wall Street (1987), Født 4. juli (1989) (Oscar-nominert), JFK (1991) (vant Oscar) og The Doors (1991).

I 1995 jobbet han med Martin Scorsese på Casino, og startet et annet langt regissørforhold.

Richardson er skilt med tre barn.

Filmografi som filmfotograf

Referanser

Eksterne lenker 
 

Personer fra Barnstable County i Massachusetts
Filmfotografer fra USA
Oscar-vinnere (kinematografi)
Fødsler i 1955
William Kuhlemeier

William «Bill» Kuhlemeier (født 14. januar 1908 i Washington, død 8. juli 2001 i Carlsbad i California) var en amerikansk turner. Han representerte turnforeningen Turnverein Germania, men representerte Los Angeles Athletic Club (LAAC) under OL.

Han deltok i køller (indian clubs) under sommer-OL 1932 i Los Angeles, der han fikk bronsemedalje. USA vant alle medaljene i denne øvelsen; Philip Erenberg fikk sølv, og George Roth gull.

Han jobbet som leder for et familieeid vaskeri.

Eksterne lenker 
 
 Profil på DatabaseOlympics.com
 Profil på FamilySearch

Turnere fra USA
Medaljevinnere under Sommer-OL 1932
Fødsler i 1908
Dødsfall i 2001
Olympiske medaljevinnere i gymnastikk
Hurtigløp på skøyter under Vinter-OL 1928 – 500 meter herrer

500 meter hurtigløp på skøyter var en øvelse under Vinter-OL 1928. Konkurransen ble avholdt mandag, 13. februar 1928 i St. Moritz, Sveits.

33 skøyteløpere fra 14 nasjoner fullførte øvelsen.

Medaljevinnere

Rekorder 
Dette var gjeldende rekorder verdens og olympisk rekorder (i sekunder) før Vinter-OL i 1928:

(*) Rekorden ble satt ved høy høyde (mer enn 1000 meter over havet) og på naturis.

Sju løpere var raskere enn gjeldende olympisk rekord med de to olympiske vinnerne som nye olympiske rekordholdere. Bernt Evensen og Clas Thunberg fikk tiden 43,4 sekunder.

Resultater

Eksterne lenker 
 
 Offisiell olympisk rapport
   

Hurtigløp på skøyter under Vinter-OL 1928
Artikler i skøytesportprosjektet
Norsk senter for folkemusikk og folkedans

Norsk senter for folkemusikk og folkedans (Sff) (tidligere Rff-senteret) er et ledende kompetansesenter for folkemusikk og folkedans som arbeider for å fremme, verne, og videreføre norske folkemusikk- og folkedanstradisjoner. Norsk senter for folkemusikk og folkedans er akkreditert som rådgivende organisasjon for UNESCO på vern og ivaretakelse av immateriell kulturarv. Senterets selvstendige arbeid omfatter blant annet innsamling, arkivdrift, forskning, formidling og tjenesteytelser. Sentret holder til på Dragvoll i Trondheim.

Arbeidsområder 
De fagansatte ved Norsk senter for folkemusikk og folkedans driver med arkivarbeid, forskning, formidling og prosjektarbeid.

Støtteordninger 
Norsk senter for folkemusikk og folkedans driver to støtteordninger som tar i mot søknader om økonomisk støtte til enkeltpersoner, foretak, offentlige og private organisasjoner, utøvere og andre. Støtte kan gis til prosjekter eller aktiviteter som bidrar til å fremme og videreføre norske folkemusikk- og/eller folkedanstradisjoner. Prosjektmidler fra hovedordningen deles ut to ganger i året, mens «Små og raske midler» deles ut ca. en gang i måneden, unntatt i sommermånedene.

Undervisning og samarbeid 

 Senteret samarbeider med Institutt for musikkvitenskap ved NTNU, og tilbyr blant annet instituttets studenter omvisning i arkivet og veiledning i oppgaveskriving.

 Siden 2012 har senteret hatt en aktiv rolle som associated partner med masterprogrammet «Choreomundus – International master in Dance Knowledge, Practice, and Heritage», som er et Erasmus mundus-program tilknyttet NTNU. Masterprogrammet undersøker dans og andre bevegelsessystemer som immateriell kulturarv, og er et samarbeid mellom NTNU, Trondheim; Université de Clermont Auvergne, Frankrike; Universitetet i Szeged, Ungarn; og University of Roehampton, Storbritannia. De fire universitetene er alle er internasjonalt anerkjent for sitt arbeid innen utvikling av innovative læreplaner for analyse av dans og annen bevegelsespraksis.

 I 2020 inngikk Norsk senter for folkemusikk og folkedans en samarbeidsavtale med Institutt for tradisjonskunst og folkemusikk ved Universitetet i Sørøst-Norge, avdeling Rauland, der senterets kompetanse i etnokoreologi, danseanalyse og arkivformidling er viktige bidrag. Norsk senter for folkemusikk og folkedans veileder studenter på bachelor- og masternivå i arkivstoff og arkivanalyse.

Referanser

Eksterne lenker
 Norsk senter for folkemusikk og folkedans' hjemmesider Besøkt 25. mars 2022.

Folkemusikk
Folkedans
Norsk folkemusikk
Svorkmo stadion

Svorkmo stadion er et stadion som ligger på Svorkmo, en times kjøring fra Trondheim.
Stadionet brukes til daglig av fotballaget Svorkmo/NOI som spiller i 5. divisjon avdeling 7.

Historie 
I 1927 ble anlegget tatt i bruk av Svorkmo/NOI, og i 1957 ble det lagt gress på banen.
Lenge ble garderobene på gymsalen på Årlivoll skole, brukt som garderobe til banen.
På 1970-tallet lå Svorkmo/NOI i 4. divisjon, da de spilte mot rivalene Orkdal og Orkanger sies det at det iblant møtte opp hele 400 personer på kampene, da sto det folk rundt hele banen.
I 2006-2007 ble det bygd et nytt klubbhus med kiosk, to spillergarderober, dommergarderobe, toalett og møterom.

Det er ikke noe form for tribune på banen.

Sport i Orkland
Idrettsanlegg i Trøndelag
Byggverk i Orkland